चुनाव भएको दुई वर्ष पूरा हुँदै गर्दा मुलुकले तीनवटा सरकार पाउने स्थिति बन्यो। ०५३ फागुनमा बनेको तेस्रो सरकार एमालेले राप्रपासँग मिलेर बनाएको थियो। तर आफ्नो नेतृत्वमा होइन। २० सिट भएको राप्रपाको पछि ८८ सिट भएको एमाले लागेको थियो। राप्रपाका लोकेन्द्रबहादुर चन्दलाई प्रधानमन्त्री बनाएर एमालेले गृहमन्त्रीमा चित्त बुझायो। त्यतिबेला कांग्रेसलाई रोक्ने एमाले प्रयासको प्रतिफलमा चन्दलाई प्रधानमन्त्री पद प्राप्त भएको थियो।
